Spoločnosť Damian Jasna, ktorá v Jasnej pripravuje jeden z najväčších hotelových komplexov na Slovensku, musí riešiť vážny problém. Stavebná firma Metrostav Slovakia ju posiela do konkurzu. Či tam naozaj skončí, rozhodnú súdy v najbližších týždňoch.
V pozadí firmy, ktorá päťhviezdičkový rezort Damian Jasná pripravuje, stoja známe mená. Okrem iného aj spolumajiteľ výrobcov Horaliek a jeden z najbohatších Slovákov Pavol Jakubec.
Najluxusnejší aj najdiskutovanejší
O projekte veľkého a luxusného hotela pri Vrbickom plese sa hovorilo už roky. Pôvodný zámer bol spojený s osobou Andreja Kollára. Ten Jasnú veľmi dobre poznal, keďže ešte pred príchodom TMR bol spolumajiteľom tamojšieho lyžiarskeho strediska.